kk en en ba kk kk kk mn kk ky ru kk ru kk bg kk ru kk kk en kk kk kk kk kk kk en kk kk kk kk kk kk kk kk kk kk kk kk kk kk kk kk kk kk en kk kk ky kk ky uk en kk ky kk de ky kk sv kk kk fr kk kk sv mn kk it kk kk zh kk kk es kk kk fr kk kk fr kk kk fr ky kk fr kk kk sv kk kk fr kk kk nb kk kk fr kk kk en kk kk it ru kk en kk kk sv bg kk en kk kk de kk kk fr kk kk de ky kk de kk kk de kk kk de kk kk fr kk kk fr kk kk de kk kk fr kk kk fr ky kk fr kk kk en kk kk fr kk kk fr kk kk fr kk kk ca ky kk de bg kk fr bg kk fr mn kk fr kk kk it kk kk en ru kk fr kk kk fr kk kk de ru kk fr ky kk sv kk ru ru tt bg kk ru ru en en sv fr de de fr fr fr sv en fr en ja fr de fr es nb fr de en en sv de de fr en fr it fr de en kk ky kk en es en es kk kk kk nl kk kk nl kk kk es kk kk oc kk kk ca kk kk oc kk kk fr kk kk fr kk kk kk kk
ШАРУАНЫҢ ШЫРАЙЛЫ ШАҒЫ - Атырау газеті
Ұлт жоспарында ауыл шаруашылығын жан-жақты дамытуға, тұтастай агроөнеркәсіпті кешенді өркендетуге де баса назар аударылған. Осы орайда, Мемлекет басшысы тарапынан тапсырмалар беріліп, міндеттер жүктелген. Мұның сыртында, салалық министрліктің мақұлдауымен қабылданып, жүзеге асырылып жатқан мемлекеттік бағдарламалар да ауылдағы сан-салалы істердің түйінін тарқатып, қолға алынған жобалардың жоспарлы да жүйелі орындалуына септескені сөзсіз. Осындай мүмкіндіктерді мүлт жібермеуді мақсат тұтқан өңіріміздің шаруагерлері алға қойылған асқаралы міндеттерді абыроймен орындап, өздеріне көрсетілген сенім үдесінен көрінуге мүдделілік танытуда. Жылдағы дәстүрімізден жаңылмай, қараша айының үшінші жексенбісінде атап өтілетін сала еңбеккерлерінің кәсіби мерекесі қарсаңында біз облыстық ауыл шаруашылығы басқармасының басшысы Сырым  Рысқалиевті әңгімеге тартқанбыз.
Мал  басы  өсіп, өнімі  де  молайды
– Сырым Мұратұлы, алдымен агроөндірістегі басты көрсеткіштерді, атакәсіп – мал шаруашылығындағы жетістіктерді атап өтсеңіз.
– Бірден айта кетсем, ағымдағы жылдың тоғыз айында аймақтағы ауыл шаруашылығы құрылымдарының күшімен өндірілген жалпы өнім көлемі 37,8 млрд. теңгені құрады. Нақтыласам, өткен жылдың сәйкесті кезеңіндегімен салыстырғанда бұл көрсеткіш 101,7 %-ға тұрақтады. Соның ішінде, мал шаруашылығының үлес салмағы 100,2, егіншіліктің еншісі 104,5%-ды құрап, өндірілген өнім көлемі былтырғыдан 4,5 млрд. теңгеге артты.
Есепті мерзімде төрт түлік те көбейді. Осылайша, қой-ешкі  592,1 мың, мүйізді ірі қара малы 162,8 мың, жылқы 60,5 мың және түйе 31,1 мың басқа жетті. Осы кезеңде құстың саны 345 мың болып, үш есеге көбейіп отыр. Ұлт жоспарының 60-шы қадамында елімізде, жекелеген өңірлерде сүт және сүт өнімдері өндірісін дамыту үшін стратегиялық инвесторларды тарту міндеті алға қойылды. Осыған байланысты, үш жылда ТМД елдерінің нарығына шығарылатын өнімдердің тең жартысына дейінгі экспортын қамтамасыз етуге тапсырма да берілген-ді. Бүгіндері аталған бағыттар бойынша жаңа жобаларды қолға алып, оларды межелі мерзімінде пайдалануға беріп, елдің игілігіне жарату көзделген.
Егінжай  сыйы – ел  ырыздығы
– Атыраулықтар үшін ежелгі кәсіптің бірінен саналатын егіншіліктің де табысты саланың біріне айналғандығы ақиқат. Енді осы жағына тоқталсаңыз.
– 2015 жылы облыстағы ауыл шаруашылық дақылдары егілген алқаптың аумағы 6800 гектарға жуықтап, 2014 жылғыдан 116,7%-ға ұлғайды.Осының 1500 гектары тамшылатып суару тәсілімен баптап күтілді. Агротехникалық шаралардың мерзімді әрі тиімді жүргізілуінің арқасында, күзгі жиын-терім науқаны да нәтижелі аяқталды. Диқандардың жаз бойғы тынымсыз еңбегі мен маңдай тері ақталды. Қорытындысында, 20985 тонна картоп, 69380 тонна көкөніс, 27211 тонна бақша өнімдері сапалы күйінде жиналса, мұның сыртында 4000 тоннадан астам екпелі мал азығы дайындалған.
Бұнда да егін салынған жер көлемі ғана емес, өндірілген өнім мөлшерінің де айтарлықтай көбеюіне қол жеткізілді. Күтімі келіскен егіннің шығымдылығы да көтеріліп, гектар қайтарымы картоптан 14, көкөністен 29, бақшадан 30 және малазықтық шөптерден 3 тоннадан айналды.
– Өз кезегінде, өндірілген өнімдердің өңделуі мен сапалы күйінде сақталуының, сөйтіп, сенімді азық-түлік қорын жасақтаудың да маңызы зор екендігі мәлім. Бұл мәселенің де біртіндеп шешімін тауып жатқандығынан хабарлымыз. Осыны нақтылай түссеңіз.
Азық–түлік қоры мен жылыжай көбейді
Қазіргі уақытта аймақтық тұрақтандыру қорында 1500 тонна жуа, 250 тонна қырыққабат, 300 тонна сәбіз, 50 тонна қызылша, 700 тоннаның үстінде картоп бар болса, жыл соңына дейін оның көлемін көбейту көзделген. Қордағы азық-түлік тауарларының барлығы  «Атырауагросервис» ЖШС-нің қоймаларында сақтаулы.
Бүгінгі таңда жоғары сұранысқа ие сиыр сүті мен пакеттелген сүт өнімдерімен қамту көрсеткіші 30%-ды құраса, жаңа жобалар іске қосылған кезде ол 50%-ға дейін жеткізілмек. Сол сияқты, жұмыртқа мен құс етіне қажеттілікті толықтай қанағаттандыратын мезгілдің де алыс еместігін айтқым келеді. Және бір тілге тиек қылар жайт, тұтынушылардың көкөніс-бақша өнімдерімен қамтылуын 100%-ға көтеру, жылыжай шаруашылықтарына тиесілі алқаптардың аумағын 9,5, алма бақтарының көлемін 120 гектарға дейін көтеру көзделген. Бұдан бөлек, Индер ауданында шетелдік инвесторлардың қаржыландыруымен 20 гектар аумақты қамтитын жылыжай құрылысын салып, онда күн сәулесінен қуат алатын баламалы энергия көзін пайдалану жобаланған. Оған қоса, болашақта балық пен құс (үйрек) өсіретін тоған шаруашылығын ұйымдастырып, 1000-ға жуық адамды жұмысқа тарту ойластырылған.
Субсидияның  берілуінде өзгерістер болады
– Соңғы жылдары ауыл шаруашылығына мемлекет тарапынан көптеген қолдау шаралары мен жеңілдіктер де қарастырылуда. Соның ішінде, асыл тұқымды түлік өсіруші және лизингке техника сатып алған шаруашылықтардың шығындарын  субсидиялау да бар. Осы жағын ашып айтсаңыз.
– Расымен де, мемлекеттен берілетін субсидия–ауыл шаруагерлерінің кәсібін дамытуға бағытталған басты жеңілдіктердің бірінен саналады. Алдағы жылы оның берілуінде кейбір өзгерістер болады деп күтілуде. Ауыл шаруашылығы министрлігінің тікелей қолдауымен инвестициялық субсидияның көлемін көбейте отырып, қайтарымсыз қаражатпен қаржыландыруға жататын жобалардың құжатына өзгерістер енгізу көзделген. Мәселен, бұрын мұндай жеңілдік 600 бас қой және 100 бас мүйізді ірі қара малын бағып өсірген шаруашылықтарға қатысты болып келсе, бұдан былай ол 300-ден  50 басқа дейін кемітіліп, лизингтік жүйемен алынған тракторлар мен басқа да ауылшаруашылық  техникалары құнының тең жартысын мемлекет есебінен өтеу мүмкіндігі қарастырылған.
Әрине, әлемді шарпыған қаржы дағдарысының еліміз-дің, одан қалды өңіріміздің экономикасын өркендетіп, әлеуметтік саласын ілгерілетуге сәл де болса салқынын тигізгенін  жасыра алмаймыз. Десек те, сол ұлттық экономикамыздың жетекші салаларының бірі–ауыл шаруашылығын, соның ішінде атакәсіп–мал шаруашылығы мен егіншіліктен, өнімдерді өңдеуден еншілеген жетістіктерімізді сараласақ, табыссыз да еместігімізді айқын аңғарамыз. Әйтсе де, мұны қанағат тұтып, тоқмейілсуге ешбір негіз жоқтығын сезінеміз. Сол үшін де облыс шаруагерлерінің ертеңгі күні бүгінгіден табысты биіктерді бағындыратындықтарына бек сенімдімін.
Барша сала еңбеккерлерін кәсіби мерекелерімен құттықтап, жақсылықтарды, сәттілік-терді тілеймін!
– Әсерлі әңгімеңізге рахмет.
Сұхбатты  жүргізген Дәулетқали  АРУЕВ.
«Miras» кеңесі Жолдауды талдады
Президент сайлауы: Ұлттық волонтерлік желісі Қасым-Жомарт Тоқаевтың кандидатурасын ұсынды
«Құрманғазы» өндірістік кооперативі жылына 260 миллион теңгенің өнімін өндіріп отыр
ЗАУЫТТАН келер ЗАЛАЛ көп
Президент кеңесшісі Атырауға келді
Журналиске артылар жүк ауыр
«Ұлы дала сазы» атты суретшілер көрмесі өтті
АТЫРАУЛЫҚ СТУДЕНТТЕР ЖОЛДАУҒА ҮН ҚОСТЫ
Білім берудің әлеуметтік мәселелері талқыланды
Атырау облысы Сарытоғай ауылында ерлі-зайыпты саумалды табыс көзіне айналдырып отыр
Атырауда жыл басынан бері пәтерді заңсыз жалға берген 44 азамат анықталды
Атырауда жаңа заманауи мал сою және сату кешені ашылды
№ 3 халыққа қызмет көрсету орталығы ғимаратында жөндеу жұмыстары басталды
«Жеңіс» жобасы – Атырауда!
Атырауда жүгіруден «Atyrau Marathon 2022»  марафоны өтті
Қарттарым – асыл қазынам
Жолдағы қауіпсіздік бәрінен маңызды
«AMANAT» партиясының кезектен тыс ХХІV съезіне Атырау облысынан делегаттар сайланды
Атырауда Мұхтар Шахановқа ерекше құрмет көрсетілді
Көне тарих көмбесіндегі кездесу
Бозбала бойындағы намысты қалай оятамыз?
Мектептің мерейі, оқушының болашағы – ҰСТАЗДЫҢ ҚОЛЫНДА
Ақ тілек, пәк сезіммен…
Ұстаздардың әлеуметтік жағдайы талқыланды
Тұғырнамада қандай тақырыптар қамтылған?
АВТОРЛЫҚ БАҒДАРЛАМА: ІЗДЕНІСТЕН НӘТИЖЕГЕ ДЕЙІН
Бас прокуратурада бизнес мәселелері талқыланды
Атырау университетінде жаңа аудитория ашылды
«Отбасы – береке мен бірліктің бастауы»
«Түркістан жыланы»: ОЛ ТУРАЛЫ НЕ БІЛЕМІЗ?
Қаламының желдірме желі бар
Құрманғазыда егіздер шеруі өтті
«MEKTEP-ONLINE» – оқушыға мол мүмкіндік
Атырауда агрокешен маманға зəру
«28 ілмек» еріктілері шала туған балаларға бұйымдар тоқыды
Қызылқоғалық шаруагер асыл тұқымды мал басын өсіріп отыр
ТАРИФ: Тұрғындарды тығырыққа тіремеуі тиіс
Камералдық бақылау нені көрсетеді?
СЫРТЫ БИІК, ТІКЕНДЕЛГЕН СЫМДАРМЕН ҚОРШАЛҒАН ДУАЛДЫ
«Құрманғазы» өндірістік кооперативі жылына 260 миллион теңгенің өнімін өндіріп отыр
Құрманғазы ауданы Дыңғызыл ауылдық округінде орналасқан
БІЗДІҢ БАБАЛАРЫМЫЗДЫҢ ҰРПАҒЫНЫҢ АМАНДЫҒЫ ҮШІН ҚАЙ ЗАМАНДА
Атырау облысы Сарытоғай ауылында ерлі-зайыпты саумалды табыс көзіне айналдырып отыр
Сарытоғайлық Талап Қажимов пен Зәмзәгүл Жаңабаева 5
«Жеңіс» жобасы – Атырауда!
2022 жылғы шілдеден 2023 жылғы маусымға дейін Атырау
Көне тарих көмбесіндегі кездесу
ЕУРОПА МЕН АЗИЯНЫ, ШЫҒЫС ПЕН БАТЫСТЫ ҰШТАСТЫРҒАН ҰЛЫ
Бозбала бойындағы намысты қалай оятамыз?
Облыста соңғы бес жылда әскерге шақыру жүктемесі орындалмай отыр.
Ақ тілек, пәк сезіммен…
Қадірлі де құрметті кіндік атам Аболов Қайрат Амангелдіұлы
Газет Қазақстан Республикасы ақпарат және коммуникациялар министрлігі ақпарат комитеті мерзімді баспасөз басылымын, ақпараттық агенттігін және желілік басылымды есепке қою, қайта есепке қою туралы 2018 жылғы 16 мамыр күнi тiркелiп, тiркеу туралы №17097-Г куәлiгi берiлген.
Авторлар жарияланымындағы  пiкiрлер  редакцияның түпкiлiктi көзқарасы
болып танылмайды. Қолжазбалар өңделедi және  авторға қайтарылмайды.